Teks: Maso-maso kini ko awak alah banyak mampunyoi media untuak manonton film nan disukoi. Bisa nonton di platform legal ataupun ilegal, sadoalahnyo taraso mudah sajak ado internet. Jaman dahulu jikok nio manonton film harus mambali VCD atau DVD filmnyo nan haragonyo lumayan maha. Dikaranokan haragonyo nan lumayan maha, dahulu ado yang namonyo rental VCD dan DVD. Awal-awal tahun 2000an rental VCD dan DVD ko sangaiklah rami dan trending. Haragonyo bamacam-macam, dahulu ambo sempat maminjam saharago 6.000 per duo hari. Awak bisa mambuek kartu member untuak mandapekkan diskon atau supayo bisa maminjam labiah lamo. Satalah habis maso pinjamnyo, urang nan maminjam harus mambaliakan baliak VCD atau DVD nan dipinjam atau buliah juo mampapanjang paminjaman, tapi dengan tetap mambayia biaya tambahannyo. Dahulu dikaranokan ndak ado intenet dan susah mancari informasi, biasonyo urang nan ka maminjam batanyo dulu ka nan manjago kadai rentalnyo, apo film nan ancak atau baa sinopsis film nan ka ditonton ko. Rental VCD atau DVD dan manonton basamo-samo jo kawan mampunyoi sensasi lasuah surang.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

deskriptif